കൊല്ലപ്പെട്ട കശ്മീരി പണ്ഡിറ്റ് ആര്എസ്എസ് സഹായി കശ്മീര് വിരുദ്ധര്ക്കെതിരെ കൂടുതല് ആക്രമണങ്ങള് നടത്തുമെന്ന് ഭീകര സംഘടനയായ ദി റെസിസ്റ്റന്സ് ഫ്രണ്ട് ശ്രീനഗര് : കശ്മീര് വിരുദ്ധരെ അക്രമിക്കുമെന്ന് ഭീകര സംഘടനയായ ദി റെസിസ്റ്റന്സ് ഫ്രണ്ട് . ജമ്മു കശ്മീരില് കഴിഞ്ഞ ദിവസം കശ്മീരി പണ്ഡിറ്റായ മഖാന് ലാല് ബിന്ദ്രോയെ ഭീകരര് വെടിവെച്ച് കൊന്നിരുന്നു . ശ്രീനഗറിലെ ഇഖ്ബാല് പാര്ക്കിന് സമീപത്ത് വച്ചായിരുന്നു സംഭവം. ആക്രമണത്തിന്റെ ഉത്തരവാദിത്തം ദി റെസിസ്റ്റന്സ് ഫ്രണ്ട് ഏറ്റെടുത്തിരുന്നു . ഇതിന് പിന്നാലെയാണ് കശ്മീര് വിരുദ്ധര്ക്കെതിരെ കൂടുതല് ആക്രമണങ്ങള് നടത്തുമെന്ന് സംഘടന പ്രസ്താവിച്ചിരിക്കുന്നത് . മഖാന് ലാല് ബിന്ദ്രോയെ ആര്എസ്എസിന്റെ സഹായി എന്ന് വിശേഷിപ്പിച്ച ദി റെസിസ്റ്റന്സ് ഫ്രണ്ട് അദ്ദേഹത്തിന്റെ മരണത്തില് വിലപിക്കരുതെന്ന് കശ്മീരികളോട് ആവശ്യപ്പെടുകയും ചെയ്തു. ആരോഗ്യപ്രവര്ത്തനങ്ങളുടെ പേരില് കശ്മീരികളെ, പ്രത്യേകിച്ച് യുവാക്കളെ ഉള്പ്പെടുത്തി സെമിനാറുകളും , യോഗങ്ങളും ബിന്ദ്രോ സംഘടിപ്പിക്കാറുണ്ടെന്നും ദി റെസിസ്റ്റന്സ് ഫ്രണ്ട് പ്രസ്താവനയില് പറയുന്നു . പിതാവിനെ കൊന്ന ഭീകരരെ സംവാദത്തിന് ക്ഷണിച്ച വെല്ലുവിളിച്ച ബിന്ദ്രോയുടെ മകള് ശ്രദ്ധയേയും ഭീകരസംഘടന വിമര്ശിച്ചു. അവന്റെ മകള് കശ്മീരികളെക്കുറിച്ച് കുരയ്ക്കുന്നു. ഇത് കാണുന്ന കശ്മീരികളുടെ കണ്ണും മനസ്സും ഈ വൃത്തികെട്ട ആളുകള്ക്കെതിരെ തുറക്കണം ദി റെസിസ്റ്റന്സ് ഫ്രണ്ട് പറഞ്ഞു. ശ്രീനഗരിലെ കടയില്വെച്ച് കഴിഞ്ഞ ദിവസമാണ് ഭീകരരുടെ വെടിയേറ്റ് ബിന്ദ്രോ മരിച്ചത്. മഖാന് ലാലിന് പുറമേ മറ്റു രണ്ടു പേരും ഭീകരരുടെ ആക്രമണത്തില് കൊല്ലപ്പെട്ടിരുന്നു.